የሳውዲ ተመላሾችን  በዘላቂነት ለማቋቋም  መንግሥት ትኩረት ሠጥቶ እየሠራ ነው – የውጭ ጉዳይ ሚኒስቴር
የሳዑዲ ተመላሾች አገራቸው ገብተው በዘላቂነት የሚቋቋሙበትን ሁኔታ መንግስት ትኩረት ሰጥቶ እየሰራ መሆኑን የውጭ ጉዳይ ሚኒስቴር አስታወቀ፡፡የሚኒስቴሩ ቃል አቀባይ  አቶ መለስ አለም ለዋሚኮ እንደገለጹት መንግሥት  በተቀሩት አስራ አንድ ቀናት ውስጥ ተመላሾች ያለምንም ችግር አገራቸው እንዲገቡ እየሠራ ነው ፡፡እስካሁን ባለው መረጃም 82 ሺ 343 ኢትዮጵያውያን ለመመለስ የጉዞ ሰነድ የወሰዱ ሲሆን ከሠላሳ ሺህ በላይ የሚሆኑት አገራቸው ገብተዋል  ብለዋል አቶ መለስ  ፡፡ስደተኞችን ከመመለሱ ስራ ጎን ለጎን ወደ ትውልድ ቀዬያቸው አቅንተው ከቤሰቦቻው ጋር እንዲገናኙ የማድረጉም ስራ ከክልል መንግስታት ጋር እየተሰራበት እንደሆነም ቃል አቀባዩ ተናግረዋል፡፡